Martin Stoklasa

Generálmajor Ing. **Martin Stoklasa**, MSc. (* 13. august 1968, Trenčín) je slovenský generál. Od novembra 2023 je veliteľom Pozemných síl. Pôsobil aj ako veliteľ strategického centra krízového manažmentu. K 1. januáru 2019 bol menovaný za staršieho vojenského poradcu v Stálej delegácii pri OSN – pracovisko New York. V tejto funkcii pôsobil do roku 2022. V roku 2015 bol ustanovený do funkcie veliteľa 2. mechanizovanej brigády pozemných síl Ozbrojených síl Slovenskej republiky. K 1. januáru 2019 ho na tomto poste vystriedal Vladimír Kubáň.

## Život
V roku 1986 získal maturitné vzdelanie na Vojenskom gymnáziu v Banskej Bystrici. V roku 1990 absolvoval Vojenskú vysokú školu vo Vyškove na Morave v študijnom odbore veliteľsko-inžinierskom tankového vojska a zároveň bol menovaný do hodnosti poručík ako vojak z povolania. Následne nastúpil na výkon základných veliteľských funkcií v tankovom vojsku na stupni čata až rota a potom vykonával štábne funkcie na vyšších vojenských veliteľstvách na Slovensku aj v zahraničí.

## Výber z významnejších funkcií
* Zástupca náčelníka oddelenia pre zabezpečenie medzinárodných vzťahov kancelárie náčelníka GŠ ASR, Bratislava 19961998.
* Veliteľ Práporu okamžitej reakcie, Ľahká brigáda PS OS SR, Martin 20032006.
* Náčelník štábu Veliteľstva 1. mechanizovanej brigády PS OS SR, Topoľčany 2009 – 2009. 
* Náčelník štábu Veliteľstva Síl výcviku a podpory OS SR, Trenčín 20122013.
* Veliteľ Síl výcviku a podpory OS SR, Trenčín 20132014.
* Zástupca veliteľa Strategického centra krízového manažmentu GŠ OS SR, Bratislava 2014 – 2015.
* Veliteľ 2. mechanizovanej brigády PS OS SR, Prešov 2015 – 

V roku 2007 ukončil štúdium v USA kde dosiahol svoje najvyššie vojenské vzdelanie, a tak splnil predpoklady pre výkon najvýznamnejších funkcií v rezorte Ministerstva obrany SR a NATO. V roku 2015 sa stal veliteľom 2. mechanizovanej brigády a zároveň veliteľom vojenskej posádky Prešov.

26. novembra 2015 ho prezident SR Andrej Kiska vymenoval do prvej generálskej hodnosti – brigádny generál. 24. októbra 2023 ho prezidentka Zuzana Čaputová povýšilia do hodnosti generálmajor. V tom čase bol náčelník štábu pre operácie Generálneho štábu OS SR.

V novembri 2023 prevzal velenie Pozemných síl, jeho predchodcom bol, genmjr. Ivan Pach.

## Pôsobenie v zahraničí
* Kurz anglického jazyka na vojenskej základni Borden v Kanade 1993.
* Štábny dôstojník – cvičenia, Medzinárodný vojenský štáb PCC/SHAPE v Monse, Belgicko 19982000.
* Štúdium v National War College v NDU Washington DC v USA, priznaný titul gšt a MSc. – magister stratégie národnej bezpečnosti 20062007.
* ZNŠ pre podporu Mnohonárodnej brigády Stred KFOR v Kosove Srbsku 20082009.
* Náčelník odboru Stratégie/CJ 5, veliteľstvo ISAF Kábul, Afganistan 20112012.

## Vyznamenania
* Francúzska pamätná medaila ministra obrany.
* Česká medaila ministra obrany.
* Medaila NATO "Non-Article 5" za misiu na Balkáne.
* Za službu v zahraniční KFOR – 3. stupeň. 
* Medaila NATO "Non-Article 5" za misiu v Afganistane.
* Pamätná medaila za za účasť vo vojenskej operácii – Afganistan.
* Medaila "Za vernosť Ozbrojeným silám Slovenskej republiky" III. stupňa, II. stupňa, I. stupňa.
* Čestný odznak ozbrojených síl Slovenskej republiky – 3. stupňa.
* Pamätná medaila ministra obrany SR – 3. stupňa.
* Odznak náčelníka Generálneho štábu OS SR – 3. stupňa.
* Pamätná medaila pozemných síl OS SR.
* Pamätná medaila k 10. výročiu vstupu SR do NATO.
* Pamätná medaila k 15. výročiu vzniku ozbrojených síl SR 1993 - 2008.
* Pamätná medaila k 20. výročiu vzniku Ozbrojených síl Slovenskej republiky.
* Pamätná medaila k 60. výročiu ukončenia Druhej svetovej vojny.
* Medaila Vojenskej polície – 2. stupeň.
* Pamätný odznak veliteľa 13. slovenského kontingentu KFOR.
* Odznak „Vojnový veterán“.
a ďalšie

## Referencie

## Externé odkazy
* Fotografia .
* vymenovanie do generálskej hodnosti
* vyznamenania

Kategória:Osobnosti z Trenčína
Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Velitelia Síl výcviku a podpory Slovenskej republiky
Kategória:Velitelia Pozemných síl Slovenskej republiky
Kategória:Velitelia 2. mechanizovanej brigády
Kategória:Slovenskí vojenskí diplomati